Telegiganten har afdelinger i både Aalborg og København. I alt er 138 ansatte blevet fyret. Derudover bliver 150 ledige stillinger ikke genbesat. Og i alt 38 arbejdspladser bliver outsourcet. De godt 2000 ansatte i Telenor er her til formiddag blevet orienteret om årsagen til sparerunden. Der er fyret fra alle afdelinger undtagen kundeservice, der går fri. - Vi kæmper selvfølgelig hårdt og går nu i gang med den nye strategi for for det nye Telenor. Men samtidig skal vi blive mere effektive, og det er nogle af fyringerne en del af, siger Marek Slacik, der er administrerende direktør for Telenor.

Opsummering:
63 medarbejdere fra Telenors afdeling i Aalborg er her til formiddag blevet fyret i forbindelse med en større sparerunde.